
«Η μπάλα είναι η ζωή μας» λένε δι- 
άφοροι//Η ζωή μας όμως δεν είναι 
τέτοια//Η ζωή μας έχει Δευτέρα-Σάββα- 
το δουλειά και τρέξιμο μέχρι το βράδυ 
στην καλή//Εχει ανημπόρια και συμ- 
βιβασμούς//Εχει ξενέρα στο σχολείο, 
τσιγαρόβολτα και πεθαμένο δίευρο 
στην τσέπη//Έχει χαρτιά που λήγουνε, 
μανούρες με τους μπάτσους και στραβώ¬ 
ματα στο δρόμο· σφιγμένα δόντια και 
λοξά κοιτάγματα//'Εχει να πας ευθεία 
χωρίς να κάνεις πίσω//Εχει ανεξήγητη 
τρέλα, πάθος και δάκρυα την Κυριακή· 
καπνούς σε κάποιο υπόγειο και στάση 
για κατούρημα στην εθνική//Έχει και 
τους δικούς σου//Εχει κι άλλα πολ- 
λά//Η μπάλα μάλλον «δεν είναι η ζωή 
μας»//Είν' ένας τρόπος να την παλεύ¬ 
ουμε, με τη ζωή που κάνουμε//... 



Αυτό το έντυπο είναι μια προσπάθεια να 
μιλήσουμε απ' αυτή τη σκοπιά// 
Για τις χαρές και τις λύπες 
μας// Τις νίκες και 
τις ήττες μας// 

Μια προσπάθεια 
να κρατηθούμε 
ωντανοί //... 

[ΜΠΑΓΙ ΑΤΙΚΑ ΠΕΡΣΙΝΑ “ΝΕΑ’ 
--_ Ύ Ν ΣΗΜΑΣΙΑ! 


"Στόχοςμος είναι η κάθαρση και η διαφάνεια σε όλα τα επίπεδα (...)Ό,τι 
κάνουμε το κάνουμε βάσει ενός σχεδίου που θα ολοκληρωθεί στο άμεσο 
έλλον. Είμαι πάντοτε ανοικτός σε διάλογο. Όχι μόνο με τους φορείς 
του ποδοσφαίρου / τους εκπροσώπους ομάδων και τους μεγαλομετόχους, 
αλλά και με τους οργανωμένους φιλάθλους (...) Όσοι θέλουν ειλικρινά να 
συζητήσουμε, το καλύτερο που έχουν να κάνουν είναι αντί να επιδίδονται 
σε αυτά που κάνουν να έρθουν να συζητήσουμε (...) Όλες οι ΠΑΕ θέλουν 
το καλό του ποδοσφαίρου, διότι θέλουν να διασφαλίσουν το συμφέρον 
τους. Και η νομιμότητα είναι συμφέρον τους. Η πόρτα είναι ανοικτή για 
όλους. Να καταλάβουν ότι η κάθαρση δεν είναι μόνο για τους άλλους, 
αλλά και για τους ίδιους. Οι φίλαθλοι πρέπει να οργανωθούν σε μια 
σύγχρονη βάση που θα τους εξασφαλίζει όχι μόνο την παρουσία στο 
γήπεδο, αλλά να είναι και μέλη της ζωής της ομάδας." 

Καλή φάση. Μας δήλωσε δηλαδή, αρκετό καιρό τώρα, ο ίΐΌπΙιτιαη των προέδρων των 
ομάδων μας, ορθά-κοφτά και περιποιημένα, ότι τα πράγματα αλλάζουν στις κερκίδες 
μας. Και μάλιστα με σχέδιο. Οτι οι ΠΑΕ μας, που «νοιάζονται για τα συμφέροντά τους», 
ψάχνουν «τους δικούς τους» να τους κάνουν τις δουλειές. Έτσι κι αλλιώς κάθε εκκαθά¬ 
ριση δημιουργεί και ένα κενό. Και κάποιοι κόπανοι πρέπει να το καλύψουν. Ο κύριος 
Κοντονής που έχει πλήρη επίγνωση της κατάστασης τους κλείνει το μάτι καλώντας τους να 
γίνουν «μέλη της ζωής των ομάδων τους». Για όλους έχει η πίτα με τις βρωμοδουλειές, 
θα συμπληρώσουμε εμείς διακριτικά... 


Στις αρχές Ιούνη μάθαμε: «ΣΚΑΝΔΑΛΟ: Διάλογοι φωτιά από τον υπερκοριό της 
ΕΥΠ καίνε τον υπεύθυνο για τον ορισμό της διαιτησίας της ΚΕΔ, Φραγκίσκο Σωμα- 
3κάκη». Η ιστορία συνεχίζει για τον αρχιδιαιτητή με «Επίθεση και ξυλοδαρμό που 
δέχτηκε από αγνώστους κάτω από το σπίτι του». Ακολούθησε η αποπομπή του. Αίγες 
μέρες μετά διάφοροι αθλητικογράφοι έσπευσαν να μας δημοσιοποιήσουν τον μα¬ 
κρύ κατάλογο. «Χριστόφορος Ζωγράφος, Γιάννης Τσαχειλίδης, Δημήτρης Καλύβας, 
Κύρος Βασάρας...». Όλοι τους υπήρξαν στην θέση του Φραγκίσκου. Όλοι τους 
δέχτηκαν «επισκέψεις». Όλοι τους «κάηκαν» από «κασέτες που διέρρευσαν». Τα 
συμπεράσματα δικά σας... 

υνεχίζεται με αμείωτο ενδιαφέρον η δίκη για την υπόθεση του ΝοογΙ παρά 
ν πρώτη τελεσιδικία της. Η αρμόδια εισαγγελέας έκανε αυτεπάγγελτα έφεση 
αφού το δικαστήριο έβγαλε εντελώς απροκάλυπτα «λάδι» την συντριπτική 
πλειοψηφία των κατηγορουμένων. Το πλοίο με τον 1.5 τόνο ηρωίνης που 
πιάστηκε το περασμένο καλοκαίρι έχει κάνει πάταγο στις δικαστικές αίθουσες 
ενώ ο ιδιοκτήτης του έχει γίνει νίταΙ στις πινακίδες όλης της Αθήνας. Απ' 
ότι ξέρουμε στη λίστα των εμπλεκόμενων έχουν θέση διάφορες περσόνες του 
ελληνικού αθλητισμού. Κοιτώντας την σχετική αρθρογραφία, μάθαμε ότι 
τρεις από τους μάρτυρες είναι ήδη νεκροί, 2 αρμόδιοι δικαστικοί έχουν φάει 
«αποτυχημένο» δέμα με σπέσιαλ «καλωδιωμένη χειροτεχνία» και «ρολογάκι», 
ενώ κάποιοι άλλοι εξακολουθούν να δέχονται «μυστήριες» βραδινές 
επισκέψεις στα σπίτια τους . Μάλλον αυτό θα εννοεί ο Κοντονής όταν μιλάει 
για κάθαρση στο ελληνικό ποδόσφαιρο... 




πεβίωσε (μάλλον) ο Μάκης Ψωμιά- 
δης κάπου στις αρχές του Γενάρη. 
Ανάμεικτα τα συναισθήματά μας. 
Δυσαναπλήρωτο το κενό που αφήνει. 
Αναμένουμε τον "οπαδό για 5 ευρώ" 
να βγει για συλληπητήριες δηλώσεις. 






Η κάρτα φιλάθλου, που εφαρμοζόταν μέχρι 
πρότινος πιλοτικά σε διάφορες κερκίδες, 
ήρθε ξανά στην επικαιρότητα και μονοπώλησε 
το ενδιαφέρον κατά την διάρκεια της περσινής 
σεζόν. Με πρόσχημα «την καταπολέμηση της 
βίας» το ελληνικό κράτος αποφάσισε να ξαναδεί 
την πιθανότητα επέκτασης του μέτρου αυτού σε 
όλες τις κερκίδες από 1/1/Ιό. Το μέτρο προς 
το παρόν πήρε αναβολή αλλά οι κερκίδες και το 
τι μέλλει γενέσθαι με τις κερκίδες και την πάρτη 
μας παραμένει επίκαιρο, με έναν πολύ ανησυχη¬ 
τικό τρόπο. Εμείς που γράφουμε αυτό το εντυπά- 
κι έχουμε κάποιες σκέψεις για την χρησιμότητα 
αυτών των πρακτικών, και όχι μόνο, από τους 
προέδρους μας και τους εκάστοτε υπουργούς/ 
φίλους τους. 

Κ αταρχάς, και για να το ξεκαθαρίσουμε, δεν 
είμαστε αυτοί που θα πούνε τι να κάνει ο 
ένας και ο άλλος στην κερκίδα του. Είμαστε οπα¬ 
δοί που συζητάμε τα προβλήματα στις κερκίδες 
μας, κοιτάμε τις αδυναμίες τους, μετά κοιτάμε τις 
δικές μας αδυναμίες και προσπαθούμε να δούμε 
τι σκατά μας φταίει. Προσπαθούμε να καταλά¬ 
βουμε γιατί αυτή η επίθεση που δεχόμαστε από 
το κράτος και τους προέδρους μας αυξάνεται. 
Κατά την γνώμη μας αυτό είναι προϋπόθεση για 
να μπορέσουμε να σταθούμε με αξιοπρέπεια απέ¬ 
ναντι σε αυτή την επίθεση. 

Ο πότε ας ξαναγυρίσουμε στην κάρτα φι¬ 
λάθλου. Είναι μάταιο να απαντήσουμε 
στην ερώτηση «και τώρα τι κάνουμε;». Άμα θέλει 
κάποιος να απαντήσει στην κάρτα φιλάθλου θα 
ήταν ίσως πιο σωστό να δει τις σχέσεις που θέ¬ 
λουν να την επιβάλουν. Αυτοί, που με πρόσχημα 
την «καταπολέμηση της βίας» θέλουν να επιβάλ-. 
λουν συγκεκριμένους όρους στην κερκίδα, είναι 
τα αφεντικά των ομάδων μας. Και σαν αφεντικά! 
έχουνε μπίζνες να σκεφτούνε. Οπότε μας είναι 
πιο χρήσιμο να δούμε τι αφεντικά είναι αυτοί οι 
τύποι. 

Η σύνθεση των προέδρων σε σχέση με 301 
χρόνια πριν έχει αλλάξει ριζικά. Δεν βλέ¬ 
πεις βιομήχανους ή τραπεζίτες απλά. Τα τελευ¬ 
ταία, δεκαπέντε τουλάχιστον, χρόνια φτιάχτηκε 


μια σύνθεση που δίπλα στο τραπεζίτης, εφοπλι¬ 
στής κλπ μπαίνει σίγουρα και το «νονός της 
νύχτας». Οι δουλειές που έχουνε να κάνουνε 
με το ποδόσφαιρο πάνε παρέα με το στοίχημα, 
τα μπραβιλίκια, το λαθρεμπόριο και τα ναρκω¬ 
τικά... Η θέληση των προέδρων να εμπλακούνε 
στις κερκίδες, με την κάρτα φιλάθλου και με ένα 
σωρό άλλους τρόπους, έχει να κάνει με ακριβώς 
αυτού του είδους τις ενασχολήσεις. 

Α υτή η πρακτική για παράδειγμα, έχει δείξει 
πολύ ικανοποιητικά αποτελέσματα στην 
Ιταλία. Αναρίθμητα πέταλα, χωρίς να είναι σε 
θέση να αντί παρατεθούνε σε αυτή την κατάστα¬ 
ση, αλλάξανε ριζικά. Άνθρωποι χωρίς καμία 
πρόθεση να συνδιαλαγούν με τις διοικήσεις των 
ομάδων τους και την αστυνομία, άνθρωποι σαν 
κι εμάς δηλαδή, εξαφανιστήκανε από τα πέταλα, 
«παραχωρώντας» την θέση τους σε κείνους που 
«όλο και κάποιο νταραβέρι» έχουνε με την διοί¬ 
κηση. Η προφανής μη θέληση μας να δώσουμε 
τα στοιχεία μας στους μπάτσους, θα οδηγήσει 
στην κατάσταση να αδειάσουν οι κερκίδες από 
τα πιο υγιή τους κομμάτια. Από ανθρώπους που 
πάμε εκεί για να στηριχτούμε σε μια κοινότητα και 
όχι για να μας ξεζουμίσει ο εκάστοτε πρόεδρος. 

Π ρέπει να να αντιλαμβανόμαστε τις πολιτι¬ 
κές με τις τιμές των εισητηρίων, τις απαγο¬ 
ρεύσεις μετακινήσεων, τις κάμερες και όλα αυτά 
τα μέτρα που περνάνε κάθε τόσο, με μια ματιά, 
ως μια διαρκής και χρονοβόρα διαδικασία, ανα¬ 
διάρθρωσης των σχέσεων εντός της κερκίδας. Ως 
ένα μακροπρόθεσμο στρατηγικό πλάνο. Διαδικα¬ 
σία που θέλει να ξεφορτωθεί όλους εκείνους που 
δεν ψήνονται και βάζουν κόντρες στις 

στην θέση τους να τοποθετήσει όσους είναι πρό¬ 
θυμοι να «συνεργαστούν». 

ι' αυτό «το καλό της ομάδας» που μας πιπι¬ 
λίζουν οι πρόεδροι και οι τσάτσοι τους, είναι 
ότι χειρότερο μπορεί να συμβεί στις κερκίδες μας. 
Το καλό των προέδρων είναι να λειτουργεί έτσι η 
ομάδα που να κάνει τις δουλειές τους. Δουλειά 
τους είναι να χάσει η ομάδα αν το έχουν στήσει. 
Δουλειά τους είναι να αναδιαρθρώσουν την κερ¬ 
κίδα για να κάνουν τις βρωμοδουλειές τους. Το 
καλό των ομάδων μας, για εμάς, είναι να κερδί¬ 
σουν για να κάνουν την βδομάδα που έρχεται πιο 
υποφερτή. Κατά τα άλλα η σχέση της κερκίδας με 
την ομάδας μας μπορεί να είναι άκρως αντικρου- 
ώμενη. Άμα οι κερκίδες μας σαπίσουν δεν θα 
δώσουμε λόγο στην ομάδα, στον πρόεδρο και 
τους φίλους του. Στους επόμενους πιτσιρικάδες 
που θα έρθουν στο πέταλο για να φύγουν απ' 
το σπίτι τους έχουμε να δώσουμε λόγο. Στις ζωές 
μας που θέλουμε να τις κρατήσουμε αξιοπρεπείς 
έχουμε να δώσουμε λόγο. Και καθώς η κρίση θα 
εντείνεται τόσο αυτά τα πράγματα θα είναι επίδι- 
κα. 

ν έχουμε κάτι να προτείνουμε συνεπώς 
εμείς, είναι πως πρέπει να διεκδικήσουμε 
τις κερκίδες μας. Πρέπει να διεκδικήσουμε τις 
πλατείες μας. Πρέπει να διεκδικήσουμε τις φάσεις 
που 'χουμε φτιάξει για να επιβιώνουμε. Πρέπει 
να φροντίσουμε να μην εξαφανιστούμε. Γιατί άμα 
εξαφανιστούμε θα έχουμε να δώσουμε λόγο σε 
πολλούς.. 






































Εκεί τριγύρω, περιμετρικά 
νήθως ψηλά, βρίσκονται κάτι 
χρονών. Άμα η κερκίδα είναι χω- 
απ’ αυτούς είναι ίσως στο κομμάτι του 
νωμένους. Αυτοί οι τύποι φοράνε πολλές φορές αυτό το ξεφτισμένο καφέ μπουφάν, το *χεις 
δει; Χωρίς γιακά. Με πουκαμισάκι αμφιβόλου ποιότητας και τζην λίγο λιωμένο πάνω τους, έ 
το λες. Πάει πακέτο με γκρίζο μαλλί-καράφλα. Πολύ τους πάω αυτούς τους τύπους, ρε φίλε. 
Και στυλιστικά, δηλαδή, είναι δυνατοί. Καμιά φορά βρισκόμασταν πιτσιρικάδες εκεί πέρα. 
Εκεί, ψηλά που λέω. Όχι για να δούμε μπάλα. Κανα πόδι θα *χαμε στραμπουλήξει ή πέσαμε 
με το παπί και δεν θα βγάζαμε το χοροπηδητό. Εκεί πέρα φωνάζουνε λιγότερο. Εκεί πέρα 
ξενερώναμε την ζωή μας. Βρίσκεσαι ανάμεσα σε κάτι τύπους που η μόνη εξήγηση του γιατί 
«δεν τα δίνουν όλα τούτοι εδώ» είναι σε φάση, έ είναι μεγάλοι, γεράσανε. 

Έχει κάτι τύπους, που λες τι ήταν αυτοί ρε παιδάκι μου και έρχονται στο πέταλο; Τι ήταν δεν 
ξέρεις, ο καθένας τους όμως έχει να πει μια ιστορία μεγάλη φίλε. Εμένα μου φαινόταν πε¬ 
ρίεργο γιατί ερχόντουσαν κάποιοι εδώ, χωρίς να θέλουν να φωνάξουν. Δηλαδή στο πέταλο 
είσαι ρε μάγκα, εδώ φωνάζουμε. Πως γίνεται αυτό, να μην φωνάζεις; 

Το ζήτημα μου εμένα ποιό ήταν στην τελική; Ότι ενώ η κερκίδα έχει άλλους στον πυρήνα 
της, άλλους στα 2 μέτρα απ’ τον πυρήνα της, άλλους στα πλάγια και άλλους περιμετρικά, 
δεν έπιανα ότι για έναν λόγο ερχόμαστε όλοι εδώ. Και δεν είναι ακριβώς για να φωνάξουμε. 
Είναι γιατί κανένας εδώ πέρα δεν μας ζητάει λόγο για τις αποτυχίες μας. Άλλος αποτυ¬ 
χαίνει στο σχολείο, άλλος στην δουλειά, άλλος στην οικογένεια, άλλος στην ζωή. Γι’ αυτό 
ερχόμαστε και εμείς εδώ, γι’ αυτό έρχονται και αυτοί. Όσο και να 4 μαστέ τρελοί και να το 
φωνάζουμε, το πέταλο δεν είναι για τους τρελούς. Το πέταλο είναι για εμάς, τους «αποτυ¬ 
χημένους» εδώ κι εκεί. 

Αυτοί οι τύποι έχουνε πράγματα να πούνε. Πράγματα για την ζωή. Και δεν είναι για να τους 
υποτιμάει κανείς. Στην τελική οι ιστορίες τους ξεκινάνε με μια ιστορία αποτυχίας, σαν τις δι¬ 
κές μας. Δεν κάνανε την λάθος επιλογή. Δεν είναι μαλάκες. Όχι αναγκαστικά δηλαδή (γιατί 
από μαλακία σε αυτό τον κόσμο να φάνε και οι κότες). Έρχονται στο πέταλο γιατί είναι ο 
τρόπος τους να επιβιώνουνε. Γιατί όλοι μαζί κρατάμε, αυτό τον τρόπο να επιβιώνεις, ζωντα¬ 
νό. Το να έρθουν στο πέταλο είναι επιλογή τους. Το εκτιμάνε αυτό που γίνεται εδώ πέρα, 
ίσως πιο πολύ από εμάς. Και κοίταξε να δεις εμείς έχουμε το ένα και τ’ άλλο, έχουμε τα έτσι 
μας. Αυτοί δεν ξέρεις που έχουν να ακουμπήσουν. Κι όμως έρχονται εδώ, που είμαστε κάτι 
κωλοπαιδαράδες και φωνάζουμε, και ας μην τους καταλαβαίνουμε... 

Εκεί τριγύρω, περιμετρικά της κερκίδας, συνήθως ψηλά, έχει κάτι τύπους που μεθαύριο θα 
είμαστε εμείς. Εκεί ψηλά, θα ξενερώνουμε τους πιτσιρικάδες που θα έρχονται με στραμ- 

πουλήγμένα πόδια. 






















































7 



4 /{ 


\ζ<αΐΛ^ 


■ό/φίνι/1 \ζνΧτ& 















